અમદાવાદના શાહપુર વિસ્તારમાં રહેતી 45 વર્ષીય અમીના (નામ બદલેલ છે) એ મહિલા પોલીસ સ્ટેશનમાં ફરિયાદ નોંધાવી છે કે તેના મોબાઇલ ફોન પર જાન્યુઆરી 2014માં એક અજાણ્યા નંબર પરથી યોગેશ મકવાણા (રહે,પાલનપુર) નામના યુવકનો કોલ આવ્યો હતો અને તેણે જણાવ્યુ હતુ કે તેને અમીનાના મોબાઇલથી કોલ આવ્યો હતો જેથી તેણે કોલ કર્યો છે. પણ અમીનાએ જણાવ્યુ હતુ કે અમીનાના બાળકોએ કદાચ ભુલથી કોલ કરી દીધો હશે. જેથી યોગેશે ફોન મુકી દીધો હતો. ત્યારબાદ બીજા દિવસે ફરીથી કોલ કર્યો હતો અને અમીનાએ વાત કરતા ધીમે ધીમે બંને વચ્ચે મિત્રતા થઇ હતી અને યોગેશ મળવા માટે અમદાવાદ આવ્યો હતો. બાદમાં બંને એક બીજાના પ્રેમમાં પડી ગયા હતા અને પાલનપુર તેમજ અમદાવાદમાં ગેસ્ટ હાઉસમાં મળતા હતા.